พรรครัสเซียแห่งอนาคต

พรรครัสเซียแห่งอนาคต (ภาษารัสเซีย:  Россия Будущего ภาษาอังกฤษ: Russia Of The Future) เป็นพรรคการเมืองฝ่ายค้านที่ไม่ได้จดทะเบียน มีเป้าหมายต้องการให้ชีวิตพลเมืองดีขึ้น ก่อตั้งเมื่อ 15 ธันวาคม ค.ศ.2012 โดยเลโอนิด วอลคอฟ และมีการก่อตั้งอีกครั้งในวันที่ 19 พฤษภาคม ค.ศ.2018 โดยอะเลกเซย์ นาวัลนืย

 ประวัติของพรรค 

 พันธมิตรประชาชน 

 การเลือกตั้งนายกเทศมนตรีกรุงมอสโก 
หลังจากเข้าร่วมการเลือกตั้งนายกเทศมนตรีกรุงมอสโกเมื่อค.ศ.2013 โดยที่นาวัลนืย ได้รับคะแนนเสียง 27.24% หรือมากเป็นอันดับสอง โดยเซอร์เกย์ โซบยานิน ผู้สมัครพรรคยูไนเต็ดรัสเซียได้รับคะแนนเสียง 51.37% นาวัลนืย กล่าวว่าเขาพร้อมแล้ว เพื่อเป็นผู้นำพันธมิตรประชาชน ในระหว่างการเยือนสถานีวิทยุเอคโค่แห่งมอสโกเมื่อวันที่ 15 กันยายน พ.ศ. 2556 นาวาลนีกล่าวว่า "ฉันจะเข้าร่วมอย่างไม่ต้องสงสัย ถ้าฉันได้รับเลือก ฉันจะเป็นผู้นำพันธมิตรประชาชน ฉันเชื่อว่าพรรคนี้เป็นกลุ่มที่ใกล้เคียงที่สุดกับฉัน แต่ฉันก็ไม่ยอมด้วยเหตุผลง่ายๆ ที่ฉันแน่ใจว่าไม่เช่นนั้นจะถูกปฏิเสธการลงทะเบียนอย่างแน่นอน” นอกจากนี้เขายังแสดงความปรารถนาที่จะลงสมัครรับการเลือกตั้งที่สภาดูมามอสโก ในปี 2014 ร่วมกับพันธมิตรประชาชน

 พรรคแห่งความก้าวหน้า 

เมื่อวันที่ 28 มกราคม ค.ศ.2015 ศาลแขวง ซาโมซโวรีสกี้ ในกรุงมอสโกปฏิเสธการประท้วงของพรรคต่อต้านการที่กระทรวงยุติธรรมปฏิเสธไม่ให้เข้าสู่ทะเบียนพรรคการเมืองที่มีสิทธิมีส่วนร่วมในการเลือกตั้ง ทนายของพรรค ดมีตรี คราลิเนฟ กล่าวว่า: "จากพรรคที่จดทะเบียนแล้ว 75 พรรค เรากลายเป็นพรรคเดียวที่ถูกผลักออกจากการเลือกตั้ง" 

เมื่อวันที่ 1 กุมภาพันธ์ ค.ศ.2015 พรรคก้าวหน้าได้จัดการประชุมที่มีผู้แทน 62 คนจาก 50 สาขาภูมิภาคเข้าร่วม แม้ว่าพรรคก้าวหน้าจะไม่รวมอยู่ในรายชื่อกองกำลังทางการเมืองของรัฐบาลกลางที่ได้รับอนุญาตให้ลงสมัครรับเลือกตั้ง แต่ก็ได้ตัดสินใจเตรียมการสำหรับการเลือกตั้งรัฐสภาดูมา และสภานิติบัญญัติระดับภูมิภาคในปี 2016

ในการประชุมใหญ่พรรคเมื่อวันที่ 1 กุมภาพันธ์ ค.ศ.2015 นาวัลนืยกล่าวว่า "เราจะทำงานเพื่อเข้าร่วมการเลือกตั้งต่อไป โอกาสที่เราจะไม่ได้รับอนุญาตให้จัดการเลือกตั้งมีสูงมาก แต่งานเพื่อเตรียมผู้สมัครควรดำเนินการตั้งแต่ตอนนี้ เผื่อไว้ในกรณีมีการเลือกตั้งอย่างรวดเร็ว " เมื่อวันที่ 28 เมษายน ค.ศ.2015 พรรคถูกเพิกถอนการจดทะเบียนจึงกลายเป็นสมาคม ตาม รายงานโดยช่องถ่ายทอดสดของ นาวัลนืยบน ยูทูป นักเคลื่อนไหวจะลองอีกครั้งโดยใช้ชื่อปฏิบัติการว่า Working Title (รัสเซีย: Рабочее название) 

เมื่อวันที่ 11 มกราคม ค.ศ.2017 นาวัลนืยกล่าวว่าผู้นำของสมาคมพยายามลงทะเบียนเป็นพรรคมาตั้งแต่ปี ค.ศ.2012 และได้จัดการประชุมรัฐสภา 6 ครั้งเพื่อดำเนินการดังกล่าว การประชุมคณะกรรมการจัดงานพรรคกำหนดไว้ในวันที่ 17 มกราคม ค.ศ.2017 และกำหนดการประชุมก่อตั้งพรรคในวันที่ 3 มีนาคม

 อ้างอิง 
นาวัลนืย กับการประกาศว่าจะเป็นพรรคกลางซ้าย สืบค้นเมื่อ 4 เมษายน พ.ศ.2567

นาวัลนืยประกาศก่อตั้งพรรครัสเซียแห่งอนาคตสืบค้นเมื่อ 4 เมษายน พ.ศ.2567

นาวัลนืยจัดการประชุมก่อตั้งสภาครั้งที่ 3สืบค้นเมื่อ 4 เมษายน พ.ศ.2567

นาวัลนืยมีแผนที่จะลงสมัครรับเลอกตั้งนายกเทศมนตรีกรุงมอสโกสืบค้นเมื่อ 4 เมษายน พ.ศ.2567

นาวัลนืยประกาศตั้งพรรครัสเซียแห่งอนาคตสืบค้นเมื่อ 4 เมษายน พ.ศ.2567

ศาลแขวงรัสเซียประกาศว่าไม่สามารถจดทะเบียนพรรครัสเซียแห่งอนาคตได้สืบค้นเมื่อ 4 เมษายน พ.ศ.2567

นาวัลนืยประกาศเข้าร่วมพรรคตนเองสืบค้นเมื่อ 4 เมษายน พ.ศ.2567

นาาวัลนืยหวังลงรับเลือกตั้งรัฐสภาดูมาในนามพันธมิตรประชาชนสืบค้นเมื่อ 4 เมษายน พ.ศ.2567

 แหล่งข้อมูลอื่น 
เว็บไซต์อย่างเป็นทางการพรรครัสเซียแห่งอนาคต (ภาษารัสเซีย) สืบค้นเมื่อ 3 เมษายน พ.ศ.2567